ลาวเครียด เจอบทเรียนเขื่อนแตก ระงับทุกโครงการใหม่สร้างโรงไฟฟ้าพลังน้ำ
ระยะเวลาประมาณครึ่งเดือนที่ผ่านมา ท่ามกลางความพยายามค้นหาผู้สูญหาย และการฟื้นฟูสภาพพื้นที่ที่ประสบภัยพิบัติเขื่อนแตกที่เต็มไปด้วยความยากลำบาก, รัฐบาลสปป.ลาวได้พยายามหาทางป้องกันไม่ให้เกิดเหตุการณ์เขื่อนแตกในอนาคต หลังจากได้ตั้งเป้า กำหนดนโยบายพัฒนาประเทศชาติ มุ่งไปสู่การเป็น แบตเตอรี่เอเชีย สร้างรายได้จากการสร้างเขื่อนผลิตกระแสไฟฟ้า ขายให้แก่ประเทศเพื่อนบ้าน,* 13 หมู่บ้านจมน้ำ ยังสูญหายนับร้อย,นสพ.เวียงจันทน์ ไทม์ รายงานเมื่อวันพุธที่ 8 ส.ค.61 แจ้งยอดผู้เสียชีวิตจากภัยพิบัติเขื่อนเซเปียน-เซน้ำน้อยแตก ว่า มีหมู่บ้านในอำเภอสะหนามไซ ได้รับผลกระทบถูกน้ำท่วม จากตอนแรกที่รายงาน 7 หมู่บ้าน เพิ่มเป็น 13 หมู่บ้าน ทำให้มีผู้เสียชีวิต 34 ราย ยังสูญหายอีกถึง 97 คน และมีประชาชนไร้ที่อยู่อาศัย เนื่องจากบ้านเรือนพังเสียหายนับ 6,000 คน,* ตั้งคณะกรรมการ 2 ชุด หาสาเหตุทำเขื่อนแตก,รัฐบาลสปป.ลาว ภายใต้การนำของนายกรัฐมนตรีทองลุน สีสุลิด ได้มีการเรียกประชุมคณะรัฐมนตรีฉุกเฉิน เป็นเวลา 2 วัน ระหว่างวันที่ 6-7 ส.ค.ที่ผ่านมา แล,ะที่ประชุมมีมติให้ตั้งคณะกรรมการขึ้นมา 2 ชุด โดยมีนายบุญทอง จิตมณี รองนายกรัฐมนตรีสปป.ลาว เป็นประธานคณะกรรมการทั้ง 2 ชุด เพื่อสอบหาสาเหตุที่ทำให้ เขื่อนดิน D ( saddle dam D) เกิดรอยร้าว จนแตก หลังมีฝนตกหนักในพื้นที่อย่างต่อเนื่อง,ในขณะที่ เขื่อนดิน D นี้ เป็นเขื่อนย่อยหนึ่งใน 5 เขื่อนย่อย ของโครงการผลิตกระแสไฟฟ้าพลังน้ำ เซเปียน-เซน้ำน้อย ซึ่งอยู่ห่างจากนครหลวงเวียงจันทน์ เมืองหลวงของสปป.ลาว ประมาณ 560 กิโลเมตร,* ตรวจสอบมาตรฐานความปลอดภัย เขื่อนทั่วประเทศ,ขณะเดียวกัน ,ที่ประชุมคณะรัฐมนตรีของลาว ยังมีมติให้ดำเนินการตรวจสอบมาตรฐานความปลอดภัยของเขื่อนผลิตกระแสไฟฟ้าพลังน้ำทั้งหมดทั่วประเทศ ไม่ว่าจะเป็นเขื่อนที่สร้างเสร็จแล้ว และเขื่อนที่อยู่ระหว่างการก่อสร้าง,ภารกิจนี้ มอบหมายให้ กระทรวงพลังงานและเหมืองแร่ ทำงานร่วมกับกระทรวงโยธาธิการและขนส่ง, กระทรวงทรัพยากรธรรมชาติและสิ่งแวดล้อม, กระทรวงวิทยาศาสตร์และเทคโนโลยี และคณะผู้เชี่ยวชาญจากต่างชาติในการดำเนินการตรวจสอบเขื่อนต่างๆ เหล่านี้ทั่วประเทศ,ตามมติของที่ประชุมครม.ยังกำชับว่า หากเกิดพบความผิดปกติในการออกแบบ หรือการก่อสร้างเขื่อนไม่ได้มาตรฐาน จะต้องรายงานให้รัฐบาลทราบโดยละเอียด แยกเป็นทุกโครงการ,* สั่งระงับการลงทุน โครงการก่อสร้างโรงไฟฟ้าพลังน้ำทั้งหมด,เรื่องที่น่าดีใจแทนชาวลาว ก็คือ รัฐบาลนายกรัฐมนตรีทองลุน ยังได้มีคำสั่งให้,ระงับการลงทุนใหม่ในโครงการก่อสร้างโรงไฟฟ้าพลังน้ำทั้งหมด เพื่อที่จะได้มีการทบทวนยุทธศาสตร์การพัฒนาพลังงานน้ำ และแผนการสร้างโรงไฟฟ้าพลังน้ำแล้ว จนนับเป็นครั้งแรกเลยทีเดียว นับตั้งแต่รัฐบาลสปป.ลาวกำหนดเป้าหมายพัฒนาประเทศให้เป็นแบตเตอรี่เอเชีย,ตามรายงานยังระบุด้วยว่า การทบทวนยุทธศาสตร์และแผนการพัฒนาโครงการสร้างโรงไฟฟ้าพลังน้ำ จะใช้เป็นทิศทางในการพัฒนาในอนาคตด้วย,*บทเรียนเขื่อนเซเปียนแตก คาดก่อสร้างไม่ได้มาตรฐาน,บีบีซี รายงานว่า นายคำมะนี อินทิรัด รมว.พลังงานและเหมืองแร่ของสปป.ลาว กล่าวถึงสาเหตุที่ทำให้เขื่อนดินย่อย D กั้นช่องเขาของเขื่อนเซเปียน-เซน้ำน้อยพังลงมาว่า เกิดจากการก่อสร้างที่ต่ำกว่ามาตรฐาน,โดยคาดว่า สาเหตุหลักที่ทำให้เขื่อนแตก เกิดจากปริมาณฝนที่ตกลงมาอย่างหนัก ประกอบกับเขื่อนกั้นช่องเขาที่พังถล่ม เพิ่งมีการก่อสร้างเสร็จไม่นาน จึงทำให้ไม่สามารถใช้งานได้อย่างเต็มประสิทธิภาพ จึงอาจทำให้เกิดการปริแตกและขยายวงกว้างขึ้น จนพังทลายในที่สุด,อีกสาเหตุหนึ่งที่เป็นไปได้ คือ โครงสร้างของเขื่อนที่พังนั้น มีความยืดหยุ่นไม่เพียงพอ,* อย่าโยนความผิดโทษแต่ภัยธรรมชาติ,นิวยอร์กไทมส์ ยังได้สัมภาษณ์ ศาสตราจารย์ เอียน เบียร์ด ผู้เชี่ยวชาญเรื่องเขื่อนไฟฟ้าพลังน้ำในลาว ซึ่งเชื่อว่าปัญหาที่ทำให้เขื่อนเซเปียน-เซน้ำน้อยแตกว่า อาจจะเกิดจากการก่อสร้างที่ผิดพลาด หรือการเก็บกักน้ำไว้ในเขื่อนมากเกินไป โดยไม่เผื่อสำหรับเวลาที่ฝนตกหนัก,บริษัทพยายามบอกว่านี่เป็นภัยธรรมชาติ ไม่ใช่ความผิดของพวกเขา ผมไม่เชื่อคำอธิบายเช่นนั้นเลย,ศ.เบียร์ด,กล่าวกับนิวยอร์กไทมส์ ทิ้งท้ายถึงโศกนาฎกรรมเขื่อนเซเปียน-เซน้ำน้อยแตกในครั้งนี้,
ท่ามกลางความพยายามฟื้นฟูสภาพพื้นที่ที่ประสบภัยพิบัติเขื่อนแตก รัฐบาลสปป.ลาวได้พยายามหาทางป้องกันไม่ให้เกิดเหตุการณ์เขื่อนแตกในอนาคต 
เขื่อนลาวแตก,เขื่อนแตก,เขื่อนเซเปียน เซน้ำน้อย,รัฐบาลลาว,สปป.ลาว